Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το Χειμερινό Εξάμηνο του ακ. έτους 2023-2024, στο γνωστικό αντικείμενο «Τεχνητή Νοημοσύνη».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **45/25-09-2023**
2. **54/28-09-2023**
3. **21/18-09-2023**
4. **53/28-09-2023**

Παρουσίαση των υποψηφίων:

1. Ο κύριος 45/25-09-2023 είναι κάτοχος διδακτορικού διπλώματος στις Βιοιατρικές Επιστήμες από το Τμήμα Μηχανικών Επιστήμης Υλικών του Πανεπιστημίου Ιωαννίνων (2009). Μεταπτυχιακό Δίπλωμα Ειδίκευσης (M.Sc.) στην “Διοίκηση Υπηρεσιών Υγείας” από το Πανεπιστήμιο Μακεδονίας το 2018 και Μεταπτυχιακό Δίπλωμα Ειδίκευσης (M.Sc.) στη “Σχεδίαση και Ανάπτυξη Διάχυτων Συστημάτων Υπολογισμού” από το Ελληνικό Ανοιχτό Πανεπιστήμιο το 2020. Είναι πτυχιούχος του Τμήματος Πληροφορικής του ΑΠΘ (2002).

Έχει 45 δημοσιευμένες εργασίες σε διεθνή περιοδικά (όλες στη βάση Scopus, καμία στη μαθηματική βάση Zentralblatt) και 497 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ από το 2008 έως σήμερα. Έχει συμμετάσχει ως ερευνητής-μεταδιδακτορικός ερευνητής σε διάφορα ερευνητικά προγράμματα από το 2002 εώς σήμερα.

Η διδακτορική διατριβή και το δημοσιευμένο έργο του κ. 45/25-09-2023 εμπίπτουν στο γνωστικό αντικείμενο «Τεχνητή Νοημοσύνη».

1. Ο κύριος 54/28-09-2023 είναι κάτοχος διδακτορικού διπλώματος από το Τμήμα Μηχανικών Οικονομίας και Διοίκησης του Πανεπιστημίου Αιγαίου (2015), με θέμα «Νοήμονες Μέθοδοι Επίλυσης Προβλημάτων Εξομάλυνσης Πόρων σε Έργα». Είναι διπλωματούχος Μηχανικός του ιδίου Τμήματος (2007).

Έχει 9 δημοσιευμένες εργασίες σε διεθνή περιοδικά (όλες στη βάση Scopus, καμία στη μαθηματική βάση Zentralblatt) και 77 αναφορές στο έργο του. Διαθέτει αυτοδύναμη διδακτική εμπειρία 8 εξαμήνων σε Μεταπτυχιακά Προγράμματα του Πανεπιστημίου Αιγαίου και του Πανεπιστημίου Δυτικής Μακεδονίας. Από το 10/2020 έως σήμερα είναι μεταδιδάκτορας στο Τμήμα Χημικών Μηχανικών του Πανεπιστημίου Δυτικής Μακεδονίας.

Η διδακτορική διατριβή και το δημοσιευμένο έργο του κ. 54/28-09-2023 εμπίπτουν στο γνωστικό αντικείμενο «Τεχνητή Νοημοσύνη».

1. Ο κύριος 21/18-09-2023 είναι κάτοχος διδακτορικού διπλώματος από το Τμήμα Χημικών Μηχανικών του Εθνικού Μετσόβιου Πολυτεχνείου, (2009) με θέμα «Atomistic and Mesoscopic Simulations of Liquid Crystals and Lipid Membranes». Είναι διπλωματούχος του Τμήματος Χημικών Μηχανικών του Εθνικού Μετσόβιου Πολυτεχνείου (2005).

Έχει 28 δημοσιευμένες εργασίες σε διεθνή περιοδικά (όλες στη βάση Scopus, καμία στη μαθηματική βάση Zentralblatt) και 490 αναφορές στο έργο του. Διαθέτει αυτοδύναμη διδακτική εμπειρία ενός (1) εξαμήνου. Έχει συμμετάσχει ως ερευνητής-μεταδιδακτορικός ερευνητής σε ερευνητικά προγράμματα χρονικής διάρκειας μεγαλύτερη των δέκα (10) ετών.

Η διδακτορική διατριβή και το δημοσιευμένο έργο του κ. 21/18-09-2023 εμπίπτουν στο γνωστικό αντικείμενο «Τεχνητή Νοημοσύνη».

1. Η κυρία 53/28-09-2023 είναι κάτοχος διδακτορικού διπλώματος από το Τμήμα Ιατρικής του Πανεπιστημίου Ιωαννίνων (2020), με θέμα «Ανάλυση ηλεκτροεγκεφαλογραφήματος σε συνδυασμό με δεδομένα από φορέσιμες συσκευές για τη μελέτη νευρολογικών διαταραχών και γνωσιακών καταστάσεων». Διαθέτει Δίπλωμα Μηχανικού Πληροφορικής και Τηλεπικοινωνιών από το Τμήμα Μηχανικών Πληροφορικής και Τηλεπικοινωνιών του Πανεπιστημίου Δυτικής Μακεδονίας (2015).

Έχει 27 δημοσιευμένες εργασίες σε διεθνή περιοδικά (όλες στη βάση Scopus, καμία στη μαθηματική βάση Zentralblatt) και 77 αναφορές στο έργο της. Διαθέτει αυτοδύναμη διδακτική εμπειρία τεσσάρων (4) χρόνων στην Τριτοβάθμια Εκπαίδευση. Από τον 09/2020 έως σήμερα είναι μεταδιδακτορική ερευνήτρια στο Τμήμα Ηλεκτρολόγων Μηχανικών και Μηχανικών Υπολογιστών του Πανεπιστημίου Δυτικής Μακεδονίας.

Η διδακτορική διατριβή και το δημοσιευμένο έργο της εμπίπτουν στο γνωστικό αντικείμενο «Τεχνητή Νοημοσύνη».

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **45/25-09-2023**
2. **21/18-09-2023**
3. **53/28-09-2023**
4. **54/28-09-2023**

**Πρόταση**

Ο κος 45/25-09-2023 υπερτερεί έναντι των άλλων υποψηφίων σε ερευνητικό και διδακτικό έργο και προτείνεται για να διδάξει το μάθημα «Τεχνητή Νοημοσύνη».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.